**დუშეთის მუნიციპალიტეტის მერიის სოციალური პოლიტიკისა და სოციალური პროგრამების დაგეგმვის მიზნით ბავშვებისა და ბავშვიანი ოჯახების საჭიროებათა კვლევის საბოლოო ანგარიში**

**შესავალი**

2022 წელს დუშეთის მინიციპალიტეტის მერიასა და საქართველოს ადგილობრივი თვითმმართველობის ეროვნულ ასოციაციას „ათეას“ (HALAG) შორის გაფორმდა ურთიერთთანამშრომლობის მემორანდუმი, რომლის თანახმადაც ევროკავშირის მიერ დაფინანსებული ახალი ინიციატივის შედეგად, ბავშვები და ბავშვიანი ოჯახები ისარგებლებენ ბავშვზე მორგებული მუნიციპალური სოციალური პროგრამებით, პროექტს „მუნიციპალიტეტების მხარდაჭერა ბავშვზე და ბავშვიან ოჯახზე მორგებული მუნიციპალური სოციალური პროგრამების შემუშავება“ ახორციელებს გაეროს ბავშვთა ფონდი საქართველოს ადგილობრივი თვითმმართველობის ეროვნულ ასოციაციასთან პარტნიორობით.

აღნიშნული პროექტი მუნიციპალიტეტებს დაეხმარებათ ბავშვების და ბავშვიანი ოჯახების საჭიროებებზე მორგებული სოციალური პროგრამების შემუშავებაში.

მემორანდუმი განსაზღვავს თანამშრომლობის ჩარჩოს. მისი მიზანია მხარეებს შორის ურთიერთთანამშრომლობის საფუძველზე დაინერგოს და განხორციელდეს ბავშვზე და ბავშვიან ოჯახებზე მორგებული მუნიციპალური სოციალური პროგრამირების სრული ციკლი საჭიროებათ კვლევით, პროგრამების შემუშავებით, პროგრამების ეფექტიანობის შეფასებით.

მემორანდუმით აღებული ვალდებულებების შესრულების უზრუნველსაყოფად, ადგილობრივი თვითმმართველობის ეროვნულ ასოციაციის „ათეას“ მიერ დუშეთის მუნიციპალიტეტს გადმოეცა ადგილობრივ დონეზე სოციალური პოლიტიკისა და სოციალური პროგრამების დაგეგმვის მიზნით ბავშვებისა და ბავშვიანი ოჯახების საჭიროებათა კვლევის მეთოდოლოგია და ისნტრუმენტები. მუნიციპალიტეტში ეფექტიანი სოციალური პოლიტიკის გატარების მიზნით ბავშვების და ბავშვიანი ოჯახების საჭიროებების კვლევა ჩატარდა სწორედ ამ მეთოდოლოგიური ინსტრუმენტების გამოყენებით.

დუშეთის მუნიციპალიტეტის მერის 2022 წლის 01 ივლისის N:ბ132.1322218219 ბრძანების საფუძველზე შეიქმნა „დუშეთის მუნიციპალიტეტში ადგილობრივი სოციალური პოლიტიკისა და მუნიციპალური სოციალური პროგრამების დეგეგმვის მიზნით მოწყვლადი სამიზნე კატეგორიების ბავშვებისა და ბავშვიანი ოჯახების საჭიროებათა კვლევის სამუშაო ჯგუფი“, რომელიც დაკომპლექტდა დუშეთის მუნიციპალიტეტის მერიის თნამშრომლებისგან. სამუშაო ჯგუფს დაევალა ბავშვებისა და ბავშვიანი ოჯახების საჭიროებათა კვლევის ჩატარება, რისთვისაც დამტკიცდა „ათეას“ მიერ შემუშავებული მეთოდოლოგიის დოკუმენტი და ინსტრუმენტები. სამუშაო ჯგუფის საჭიროებათა კვლევის ვადად განისაზღვრა 2022 წლის 10 ოქტომბერი.

**დუშეთის მუნიციპალიტეტის აღწერა**

 დუშეთის მუნიციპალიტეტი მდებარეობს აღმოსავლეთ საქართველოში მცხეთა - მთიანეთის რეგიონში. იგი დაყოფილია 18 ადმინისტრაციულ ერთეულად. მოიცავს 1 ქალაქს, 2 დაბას და 288 სოფელს. ადმინისტრაციული ცენტრი არის ქალაქი დუშეთი.

მუნიციპალიტეტის მოსახლეობა 25659 ადამიანია, მათგან 6167 ცხოვრობს ქალაქ დუშეთში. მუნიციპალიტეტის მოსახლეობიდან 12874 ქალია, ხოლო 12785 მამაკაცი.

დუშეთის მუნიციპალიტეტი ყოველწლიურად შეიმუშავებს და ადგილობრივი ბიუჯეტის დაფინანსებით ახორციელებს სოციალურ და ჯანდაცვის პროგრამებს. მათგან ბავშვები და ბავშვიანი ოჯახები სარგებლობენ შემდეგი პროგრამებით:

1. სამედიცინო დაწესებულებებში სტაციონარული და ამბულატორიული მომსახურების დაფინანსება.

2. სოციალურად დაუცველი მოსახლეობის მედიკამენტებით უზრუნველყოფა.

3. ერთჯერადი ფულადი დახმარება 50 (ორმოცდაათი) ლარიდან 150 (ასორმოცდაათი) ლარამდე.

4. ერთჯერადი ფულადი დახმარება ოჯახებზე, რომლებსაც შეეძინათ პირველი  და მეორე შვილი.

5. ერთჯერადი ფულადი დახმარება მუნიციპალიტეტის ტერიტორიაზე მცხოვრებ მრავალშვილიან (4 და მეტი არასრულწლოვანი შვილი) ოჯახებზე.

6. ერთჯერადი ფულადი დახმარება ცელიაკიით და ფენილკეტონურიით დაავადებულ პირებზე.

**კვლევის აღწერა**

მუნიციპალიტეტებში ეფექტიანი და ადგილობრივი მოსახლეობის საჭიროებებზე ორიენტირებული სოციალური პოლიტიკის გატარება შეუძლებელია საჭიროებაზე მორგებული დაგეგმვის მეთოდოლოგიური ინსტრუმენტების შემუშავებისა და პრაქტიკაში დანერგვის ხელშეწყობის გარეშე. არადა, სწორედ ადგილობრივი თვითმმართველობა გახდა ერთ-ერთი მნიშვნელოვანი აქტორი სოციალური პოლიტიკის ერთიან ეროვნულ სისტემაში. „სოციალური მუშაობის შესახებ საქართველოს კანონის“, „ბავშვის უფლებათა კოდექსისა“ და „შეზღუდული შესაძლებლობის მქონე პირთა უფლებების შესახებ საქართველოს კანონის“ თანახმად, გაიზარდა მუნიციპალიტეტის, როგორც მოსახლეობასთან ყველაზე ახლოს მდგომი ხელისუფლების ფუნქცია და როლი ადგილობრივი მოსახლეობის სოციალური დაცვის სფეროში.

შესასრულებელი ამოცანების სწორად განსაზღვრისთვის აუცილებელია, რომ მუნიციპალიტეტი ფლობდეს სრულ, სანდო და გარკვეული პერიოდულობით განახლებად ინფორმაციას მიზნობრივი ჯგუფის საჭიროებათა შესახებ. ასეთი ინფორმაციის მიღების შესაძლებლობას იძლევა საჭიროებათა კვლევა. იგი არის დაგეგმვის პროცესის ნაწილი, რომლის მიზანია მოწყვლადი ჯგუფებისა და ადგილობრივი თემის საჭიროებათა გამოვლენა და წარმოადგენს მტკიცებულებაზე დამყარებული სოციალური პოლიტიკის საფუძველს.

საჭიროებათა იდენტიფიცირების პროცესში სამიზნე ჯგუფებთან, ადგილობრივი თემის წარმომადგენლებსა და სხვა დაინტერესებულ მხარეებთან კომუნიკაცია ხელს უწყობს ერთი მხრივ, საჭიროებაზე ორიენტირებული პროგრამების შემუშავებას, ხოლო, მეორე მხრივ, ამაღლებს მუნიციპალიტეტის მოხელეთა ინფორმირებულობას ადგილობრივი მოსახლეობის პრობლემების, მათი გამომწვევი მიზეზების, მოსახლეობის მოლოდინების შესახებ და ზოგადად, ზრდის ნდობას ადგილობრივი თვითმმართველობის საქმიანობის მიმართ.

საჭიროებათა კვლევა უზრუნველყოფს ადგილობრივი სოციალური პოლიტიკისა და მუნიციპალური სოციალური პროგრამების დაგეგმვის მიზნით მოწყვლადი სამიზნე კატეგორიების ბავშვებისა და ბავშვიანი ოჯახების საჭიროებათა გამოვლენას.

საკვლევი სამიზნე ჯგუფების იდენტიფიცირებისათვის, დუშეთის მუნიციპალიტეტის მერიის ინიციატივით გაიმართა საკონსულტაციო შეხვედრა ფოკუს-ჯგუფთან, რომელსაც ესწრებოდნენ მუნიციპალიტეტის მერიისა და საკრებულოს თანამშრომლები, , ა(ა)იპ დუშეთის მუნიციპალიტეტის სკოლამდელი აღზრდის ცენტრის დირექტორი, საქართველოს განათლებისა და მეცნიერების სამინისტროს ტერიტორიული ორგანოს დუშეთის საგანმანათლებლო რესურსცენტრის უფროსი, სოციალური მომსახურების სააგენტოს დუშეთის რაიონული განყოფილების უფროსი და სხვა სახელმწიფო და არასამთავრობო სექტორის წარმომადგენლები.

ფოკუს-ჯგუფის მიერ მიღებული გადაწყვეტილების თანახმად შეირჩა საჭიროებათა კვლევის მიზნით შემდეგი სამიზნე ჯგუფები:

1. შეზღუდული შესაძლებლობის მქონე ბავშვი, მ/შ:

ა)შშმ სტატუსის მქონე;

ბ)არ მიუმართავს სტატუსის მისაღებად, მაგრამ სავარაუდოდ აკმაყოფილებს კრიტერიუმებს;

გ)განვითარების სირთულის მქონე ბავშვი;

1. მშობლის მზრუნველობას მოკლებული ბავშვი, მ.შ.:

ა) ობოლი ბავშვი;

ბ) მარჩენალდაკარგული ბავშვი;

გ) მშობლის მიგრაციის გამო ნათესავებთან დროებით მცხოვრები ბავშვი;

1. ბავშვი ღარიბი ოჯახიდან, რომლის მშობელი/მეურვე არის შეზღუდული შესაძლებლობის მქონე პირი;
2. ღარიბი ბავშვიანი ოჯახი, მ.შ.:

ა) სოციალურად დაუცველის სტატუსის მქონე ბავშვი;

ბ) სოციალურად დაუცველის სტატუსის არმქონე, მაგრამ ღარიბი ოჯახის ბავშვი;

გ) ღარიბი მრავალშვილიანი ოჯახი;

1. ტერიტორიული მოწყვეტილობის გამო განათლების და ჯანდაცვის სერვისებზე შეზღუდული წვდომის მქონე ბავშვი

თავისი შინაარსით, საჭიროება არის მოწყვლადი სამიზნე ჯგუფის მდგომარეობასა და ცხოვრების ღისრეულ პირობებს შორის არსებული სხვაობა და საჭიროებათა კვლევის მიზანიც სწორედ აღნიშნული სხვაობის კონკრეტული კომპონენტების იდენტიფიცირებაში მდგომარეობს. საჭიროების კვლევისას ფოკუსირება მოხდა სამი ძირითადი სახეობის საჭიროებაზე:

• გაცნობიერებული საჭიროება (percieved/felt need) - ინფორმაციის წყარო: მიზნობრივი ჯგუფი, თემი, სერვისის მიმწოდებელი.

 • გამოთქმული/გამოხატული საჭიროება (expressed need) - ინფორმაციის წყარო: მიზნობრივი ჯგუფი, სერვისის მიმწოდებელი, მუნიციპალიტეტის თანამშრომლები, სოციალურ საკითხებზე მომუშავე საჯარო და არასამთავრობო ორგანიზაციების წარმომადგენლები, ღია წყაროებით გავრცელებული ინფორმაცია.

 • ნორმატიული საჭიროება (normative need) - ინფორმაციის წყარო: სოციალური მომსახურების სფეროს მარეგულირებელი სამართლებრივი აქტები

**კვლევის მეთოდოლოგია**

კვლევის მეთოდოლოგიის მთავარი შემადგენელი ელემენტი არის სამიზნე/მოწყვლადი ჯგუფების სწორად იდენტიფიცირება და კვლევის პროცესში მათი ჩართულობის უზრუნველყოფა.

კვლევის მეთოდოლოგია გვთავაზობს საჭიროების კვლევისადმი კომპლექსურ მოდგომას, რომლის შედეგად

* განისაზღვრება მიზნობრივი/მოწყვლადი ჯგუფები;
* გამოიკვეთება მიზნობრივი ჯგუფის საჭიროებანი;
* მოხდება საჭიროებათა რანგირება (პრიორიტეტიზაცია);
* მოხდება საჭიროებათა წარმომქმნელი ფაქტორების ანალიზი;
* გამოიკვეთება სოციალური პოლიტიკის მიმართულებები;
* შემუშავდება საჭიროებაზე დაფუძნებული მუნიციპალური პროგრამები;

მეთოდოლოგიის და ინსტრუმენტების გამოყენებით შესაძლებელია ჩატარდეს როგორც ძირითადი კვლევა, ასევე დამატებითი კვლევა.

დუშეთის მუნიციპალიტეტში საჭიროებათა კვლევა ჩატარდა მთელ ტერიტორიაზე. კვლევამ მოიცვა მუნიციპალიტეტის 34 დასახლება. სამუშაო პროცესში ჯგუფის წევრებთან ერთად, მნიშვნელოვანი როლი შეასრულეს ადმინისტრაციულ ერთეულებში დუშეთის მუნიციპალიტეტის მერის 18 - ვე წარმომადგენელმა და მათმა ასისტენტებმა. სამუშაო ჯგუფმა მერის წარმომადგენლების დახმარებით შეაგროვა სამიზნე ჯგუფის წევრთა შესახებ მონაცემები დასახლებების დონეზე, მოახდინა შეგროვებულ მონაცემთა აგრეგირება სტატისტიკურ ინფორმაციად ადმინისტრაციული ერთეულის დონეზე; ჩაატარა ანკეტური გამოკითხვა რესპონდენტებთან და მოახდინა შევსებული ანკეტების დამუშავება და ანალიზი;

აღნიშნული სამუშაო პროცესი წარიმართა ბავშვის საუკეთესო ინტერესების შესაბამისად, ბავშვისადმი კეთილგანწყობილ, კომფორტულ და მშვიდ გარემოში. კითხვარები შეივსო ბავშვისთვის ოჯახურ ან მასთან მიახლოებულ გარემოში, მშობლის/მეურვის თანდასწრებით. საჭიროებათა კვლევის პროცესში დაცული იყო კვლევის ეთიკური პრინციპები, მ.შ.: კვლევაში მონაწილეობის ნებაყოფლობითობა, კონფიდენციალურობა, ინფორმირებული თანხმობა, აზრის გამოხატვის თავისუფლება, კვლევის მონაწილეებისთვის მათი უფლებების გაცნობა, გენდერული ბალანსი. კომუნიკაციის პროცესი იყო დაფუძნებული ბავშვის პატივისცემასა და აზრის თავისუფალ გამოხატვაზე.

გამოკითხვის პროცესში დაცული იყო „პერსონალურ მონაცემთა დაცვის შესახებ“ საქართველოს კანონის მოთხოვნები. საჭიროებათა კვლევისას, მიზნობრივი ჯგუფების მოცვის პროცენტულმა მაჩვენებელმა შეადგინა 11 %. ანკეტური გამოკითხვა ჩატარდა 66 რესპოდენტზე. ბავშვებისა და ბავშვიანი ოჯახების საჭიროებათა კვლევის ჩატარებისას გამოყენებულ იქნა საქართველოს ადგილობრივ თვითმმართველობათა ეროვნული ასოციაციის - „ათეა“-ის მიერ შემუშავებული მეთოდოლოგიის დოკუმენტი და ინსტრუმენტები.

**ტერმინთა განმარტება**

 • **შეზღუდული შესაძლებლობის მქონე ბავშვი** - 18 წლის ასაკამდე პირი მყარი ფიზიკური, ფსიქიკური, ინტელექტუალური ან სენსორული დარღვევებით, რომელთა სხვადასხვა დაბრკოლებასთან ურთიერთქმედებამ შესაძლოა ხელი შეუშალოს საზოგადოებრივ ცხოვრებაში ამ პირის სრულ და ეფექტიან მონაწილეობას სხვებთან თანაბარ პირობებში;

 • **განვითარების დარღვევის მქონე ბავშვი** - 18 წლის ასაკამდე პირი, რომელსაც არ აქვს შეზღუდული შესაძლებლობის მქონე პირის სტატუსი, მაგრამ აქვს გამოხატული ფიზიკური, ფსიქიკური, ინტელექტუალური ან სენსორული დარღვევა, რომელთა სხვადასხვა დაბრკოლებასთან ურთიერთქმედებამ შესაძლოა ხელი შეუშალოს საზოგადოებრივ ცხოვრებაში ამ პირის სრულ და ეფექტიან მონაწილეობას სხვებთან თანაბარ პირობებში;

 • **შეზღუდული შესაძლებლობის მქონე პირი** - პირი მყარი ფიზიკური, ფსიქიკური, ინტელექტუალური ან სენსორული დარღვევებით, რომელთა სხვადასხვა დაბრკოლებასთან ურთიერთქმედებამ შესაძლოა ხელი შეუშალოს საზოგადოებრივ ცხოვრებაში ამ პირის სრულ და ეფექტიან მონაწილეობას სხვებთან თანაბარ პირობებში;

 • **სოციალურად დაუცველი პირი** - ფიზიკური პირი, რომელიც სახელმწიფოსგან იღებს დახმარებას ელემენტარული ცხოვრებისეული პირობების შესაქმნელად. სოციალურად დაუცველ პირებს მიეკუთვნებიან სოციალურად დაუცველი ოჯახების მონაცემთა ერთიან ბაზაში რეგისტრირებული პირები;

 • **ღარიბი ოჯახი** – განცალკევებულ საცხოვრებელ ფართობზე მუდმივად მცხოვრები პირი ან პირთა წრე, რომელიც ეწევა ერთობლივ შინასამეურნეო საქმიანობას და რომლის სოციალურ-ეკონომიკური მდგომარეობის მაჩვენებელი საქართველოს მთავრობის მიერ დადგენილ

 • **ობოლი ბავშვი** - 18 წლის ასაკამდე პირი, რომელსაც გარდაცვლილი ჰყავს ორივე ან ერთადერთი მშობელი;

• **მარჩენალდაკარგული ბავშვი** - ერთ-ერთი ან ორივე გარდაცვლილი მშობლის შვილი (შვილები) 18 წლის ასაკის მიღწევამდე, რომელსაც ენიშნება სოციალური პაკეტი მარჩენალის გარდაცვალების გამო;

• **მრავალშვილიანი ოჯახი** - ოჯახი 4 ან მეტი 18 წლამდე ასაკის ბავშვით.

**კვლევის ძირითადი მიგნებები და პრიორიტეტები**

სულ გამოიკითხა 66 ოჯახი, გამოკითხული ოჯახების რესპოდენტებიდან 41 არის დაოჯახებული, 7 დაუოჯახებელი, 7 განქორწინებული, 9 ქვრივი, 2 გაურკვეველია.

ბავშვების კანონიერი წარმომადგენლები ფლობენ სხვადასხვა სტატუსებს, კერძოდ 50 მათგანი არის სოც. დაუცველი, 3 შეზღუდული შესაძლებლობით, 22 მაღალმთიან დასახლებაში მცხოვრები, 11 მათგანი არ ფლობს არც ერთ სტატუსს (სოც. დაუცველი, შშმ, მაღალმთიან დასახლებაში მცხოვრები, იძულებით გადაადგილებული პირი).

1. შეზღუდული შესაძლებლობის მქონე ბავშვი, მ/შ:

ა)შშმ სტატუსის მქონე;

ბ)არ მიუმართავს სტატუსის მისაღებად, მაგრამ სავარაუდოდ აკმაყოფილებს კრიტერიუმებს;

გ)განვითარების სირთულის მქონე ბავშვი;

აღნიშნულ კატეგორიაში სულ გამოკითხულია 20 ბავშვიანი ოჯახი, რომელთაგან 9 არის სახელმწიფო ან მუნიციპალური პროგრამებით მოსარგებლე ბენეფიციარი. აღნიშნული 9 ბენეფიციარიდან 7 არის ფულადი დახმარების მიმღები, 3 მათგანი სარგებლობს მედიკამენტების სრული ან ნაწილობრივი დაფინანსებით, 1 ეტლით მოსარგებლეა, 1 ატარებს სათვალეს, 1 საპროთეზო ორთოპედიული საშუალების მომხმარებელია, 1 გაურკვეველია. ამ ბავშვებს ყველაზე მეტად ესაჭიროებათ: ფულადი დახმარება, რეაბილიტაცია/აბილიტაცია, ადრეული განვითარება, დღის ცენტრი, მედიკამენტებით სარგებლობა და სხვა. ფულადი დახმარების შემთხვევაში, გამოკითხული ოჯახები თანხებს შემდეგი საჭიროებების დასაკმაყოფილებლად გამოიყენებენ: საკვების, დამხმარე საშუალებების, სასკოლო ნივთების, ტანსაცმლის შესაძენად, რესბილიტაციისათვს და სხვა.

1. მშობლის მზრუნველობას მოკლებული ბავშვი, მ.შ.:

ა) ობოლი ბავშვი;

ბ) მარჩენალდაკარგული ბავშვი;

გ) მშობლის მიგრაციის გამო ნათესავებთან დროებით მცხოვრები ბავშვი;

 სულ გამოკითხულია 13 ბავშვიანი ოჯახი, რომელთაგან 5 არის სახელმწიფო ან მუნიციპალური პროგრამებით მოსარგებლე. ოჯახების გამოკითხვის შედეგად გამოვლინდა შემდეგი სახის საჭიროებები: საკვებით უზრუნველყოფის პრობლემა (6 ოჯახი), ჰიგიენური საშუალებებით უზრუნველყოფის პრობლემა (4 ოჯახი), სეზონური ტანსაცმლით უზრუნველყოფის პრობლემა (2 ოჯახი,) 1-მა ოჯახმა სწავლის პროცესში დახმარება დაასახელა პრიორიტეტულ საჭიროებად. ბოლო 2 წლის განმავლობაში, ამ ოჯახებს მათი მდგომარეობის დასადგენად სხვადასხვა უწყებიდან დაუკავშირდნენ, კერძოდ, 7 მათგანს მუნიციპალიტეტის წარმომადგენელი დაუკავშირდა, 2-ს - სოციალური მუშაკი სახელმწიფო უწყებიდან, 1-ს - სოციალური მუშაკი მუნიციპალიტეტის მერიიდან, 1-ს - მერის წარმომადგენელი, ხოლო დანარჩენს არავინდაკავშირებია.
გამოკითხულმა ოჯახებიდან 11 ოჯახმა თავიანთი საჭიროებების დასაკმაყოფილებლად მინიმალური თანხის ოდენობად დაასახელა 2500 ლარი, 8-მ - 1000 ლარი, 1-მა 1500 ლარი. რაც შეეხება არაფინანსურ დახმარებას, 8 რესპოდენტიდან, 5-მა საკვები პროდუქტებით უზრუნველყოფა მიიჩნია მთავარ საჭიროებად, 1-მა ჰიგიენური საშუალებები, ხოლო 2-მა ითხოვა დასაქმება.

1. ბავშვი ღარიბი ოჯახიდან, რომლის მშობელი/მეურვე არის შეზღუდული შესაძლებლობის მქონე პირი;

გამოკითხულია 65 ოჯახი, რომელთაგან 5 არის შშმ მშობელი/ მეურვე. მათგან მკვეთრად გამოხატული (l ჯგუფი) აქვს 3-ს, მნიშვნელოვნად გამოხატული (ll ჯგუფი) – 1-ს, ხოლო ზომიერად გამოხატული (lllჯგუფი) – 1-ს.

გამოკითხული 8 ოჯახიდან, შშმ მშობლის სტატუსის არ ქონის მიუხედავად, 2 მათგანს სირთულეები აქვს გადაადგილების გამო, 3 მათგანს - მხედველობის გამო, 1 მათგანს მეხსიერების გამო.

მშობლები შემდეგი სახის მხარდაჭერას საჭიროებენს:

დახმარებას/ასისტირებას ბავშვზე ყოველდღიურ ზრუნვაში (13 მშობელი), საკვებს, ტანსაცმელს (2 მშობელი), სასკოლო ნივთებს (2 მშობელი), ფინანსურ მხარდაჭერას (1 მშობელი), საცხოვრებელი პირობების გაუმჯობესებას (1 მშობელი).

1. ღარიბი ბავშვიანი ოჯახი, მ.შ.:

ა) სოციალურად დაუცველის სტატუსის მქონე ბავშვი;

ბ) სოციალურად დაუცველის სტატუსის არმქონე, მაგრამ ღარიბი ოჯახის ბავშვი;

გ) ღარიბი მრავალშვილიანი ოჯახი;

გამოკითხულია 46 ღარიბი ბავშვიანი ოჯახი, საიდანაც 30 არის სოციალურად დაუცველის სტატუსის მქონე, 6 არის სტატუსის არ მქონე, მაგრამ სიღარიბეში მცხოვრები, 10 არის მრავალშვილიანი ღარიბი ოჯახი. ღარიბი ოჯახებიდან 10 მათგანი - ვერ ახერხებს ჰიგიენური მოვლის საშუალებების შეძენას, 7 - ვერ ახერხებს ან ნაწილობრივ ახერხებს სკოლისთვის საჭირო ნივთების შეძენას, 4 - ვერ ახერხებს ტანსაცმლის და ფეხსაცმლის შეძენას, 25 ოჯახი ვერ ახერხებს სრულფასოვნად კვებას (მ.შ. რძის პროდუქტები, ხორცპროდუქტები, ხილბოსტნეული, ბურღულეული და ა.შ).

ბავშვები ყველაზე მეტად განიცდიან:

 ა) 6 მათგანი განიცდის არასათანადო საცხოვრებელ პირობებს, კერძოდ აბაზანის და სველი წერტილის არ ქონას;

 ბ) 16 მათგანი განიცდის ტელეფონის, კომპიუტერის და სხვადასხვა სათამაშოების არ ქონას;

გ) 6 მათგანს არ აქვს ტანისამოსი და ჰიგიენური საშუალებები.

დ) 20 მათგანი განიცდის საკვების და ტკბილეულის არ ქონას.

შედეგები იმის შესახებ, თუ რა საჭიროებები აქვთ ბავშვებს მშობლების აზრით, იგივენაირად გადანაწილდა.

1. ტერიტორიული მოწყვეტილობის გამო განათლების და ჯანდაცვის სერვისებზე შეზღუდული წვდომის მქონე ბავშვი

გამოკითხულია 62 ოჯახი. მათგან 22-ს პირველადი ჯანდაცვის ობიექტამდე 1 კილომეტრის ან ნაკლების გავლა უწევს, 21-ს 1-3 კილომეტრის, 9-ს 3-5 კილომეტრის, ხოლო 10-ს 5 ან მეტი კილომეტრის.

გამოკითხული ოჯახებიდან 30 მათგანის სახლიდან სკოლა 1 კილომეტრის (ან ნაკლების) დაშორებითაა, 24 მათგანის სახლიდან 1-3 კილომეტრის დაშორებით, 7 მათგანის - 3-5 კილომეტრის დაშორებით, 3 მათგანის 5 კილომეტრზე მეტი მანძილის დაშორებით. რაც შეეხება სკოლამდელი აღზრდის დაწესებულებას, 26 ოჯახში ბავშვებს სახლიდან საბავშვო ბაღამდე 1კილომეტრის ან უფრო ნაკლები მანძილის გავლა უწევს, 22 ოჯახში - 1-3 კილომეტრის, 6 ოჯახში - 3-5 კილომეტრის, 8 ოჯახში კი 5 ან მეტი კილომეტრის.
პროფესიული განათლების დაწესებულებამდე გამოკითხული 28 ოჯახიდან 5 კილომეტრზე მეტი მანძილია, 4 ოჯახიდან 1 კილომეტრი ან უფრო ნაკლები, 3 ოჯახიდან კი 1-3 კილომეტრი.

გამოკითხული ოჯახებიდან, 9 მათგანმა აღნიშნა, რომ მათი ბავშვი არ დადის ბაღში/სკოლაში. მიზეზი 4 ოჯახის შემთხვევაში ბავშვის ჯანმრთელობაა, 1 შშმ პირის ტრანსპორტირების სირთულე, ხოლო 4 ბავშვი არ არის შესაბამისი ასაკის.

გამოკითხული 55 ოჯახიდან, მათი ბავშვები სკოლაში დადიან, თუმცა 29 მათგანის შემთხვევაში სკოლისთვის საჭირო ნივთებით ნაწილობრივ არიან უზრუნველყოფილნი, 13 მათგანი მეტწილად უზრუნველყოფილია, 12 სრულად არის უზრუნველყოფილი, ხოლო 1 საერთოდ არ არის უზრუნველყოფილი სკოლისთვის საჭირო ნივთებით. ამ ბავშვებიდან, 32 ნაწილობრივ უზრუნველყოფილია სეზონური ტანსაცმლით, 13 მათგანი მეტწილად არის უზრუნველყოფილი, 9 მათგანი კი სრულად.

შშმ პირი მოსწავლეებისთვის ინკლუზიურ სწავლებასთან დაკავშირებით, 4 ოჯახი გვპასუხობს, რომ ინკლუზიური სწავლება სრულად ხელმისაწვდომია, 4-სთვის - არ არის ხელმისაწვდომი,4-ს ინფორმაცია არ აქვს ამ საკითხზე, ხოლო 1 ამბობს, რომ ნაწილობრივაა ხელმისაწვდომი ინკლუზიური სწავლება.

ზემოხსენებული მონაცემების დამუშავების შემდეგ, საჭიროებათა პრიორიტეტების განსაზღვრის მიზნით გაიმართა შეხვედრა ფოკუს-ჯგუფთან, რომელშიც მონაწილეობდნენ დაინტერესებულ მხარეები და სამიზნე ჯგუფების 22 წარმომადგენელი. შეხვედრისას ფოკუს-ჯგუფის მონაწილეები გაეცნენ კვლევის მიგნებებს და გამოკვეთეს შემდეგი პრიორიტეტული მიმართულებები:

• ფინანსური დახმარება;

• სამედიცინო მომსახურების დაფინანსების ოდენობისა და სიხშირის გაზრდა;

• ბავშვთა მედიკამენტებით უზრუნველყოფა;

 • კვება და ჰიგიენური მოვლის საშუალებები;

• სამკურნალო-სარეაბილიტაციო პროცედურები;

 • ტრანსპორტირების ხელშეწყობა;

 • სასკოლო ნივთებისა და სეზონური ტანსაცმლის ხელმისაწვდომობაში ხელშეწყობა;

• საცხოვრებელი პირობების გაუმჯობესება;

• მუნიციპალიტეტის ტერიტორიაზე დღის ცენტრის შექმნა;

• დახმარებას/ასისტირებას ბავშვზე ყოველდღიურ ზრუნვაში;

• დასაქმება;

• ინკლუზიური სწავლება.

სამიზნე ჯგუფების მიხედვით, პრიორიტეტული მიმართულები გადანაწილდა შემდეგი სახით:

**სამიზნე ჯგუფი: შეზღუდული შესაძლებლობის მქონე ბავშვი**

პრიორიტეტული მიმართულებები:

1. ფინანსური დახმარება;

2. კვება და ჰიგიენური მოვლის საშუალებები;

3. შშმ ბავშვთა მედიკამენტებით უზრუნველყოფა;

4. სამკურნალო-სარეაბილიტაციო პროცედურები;

5. ტრანსპორტირების ხელშეწყობა;

6. საცხოვრებელი პირობების გაუმჯობესება;

7. მუნიციპალიტეტის ტერიტორიაზე დღის ცენტრის შექმნა;

8. გამოკვლევების დაფინანსების ოდენობისა და სიხშირის გაზრდა

9. ინკლუზიური სწავლება.

**სამიზნე ჯგუფი: მშობლის მზრუნველობას მოკლებული ბავშვი**

პრიორიტეტული მიმართულებები:

 1. ფინანსური დახმარება;

 2. კვება და ჰიგიენური მოვლის საშუალებები;

 3. სასკოლო ნივთებისა და სეზონური ტანსაცმლის ხელმისაწვდომობაში ხელშეწყობა;

 4. საცხოვრებელი პირობების გაუმჯობესება;

5. დასაქმება.

**სამიზნე ჯგუფი: ბავშვი ღარიბი ოჯახიდან, რომლის მშობელი/მეურვე არის შეზღუდული შესაძლებლობის მქონე პირი**

პრიორიტეტული მიმართულებები:

1. ფინანსური დახმარება;

 2. კვება და ჰიგიენური მოვლის საშუალებები;

 3. სასკოლო ნივთებისა და სეზონური ტანსაცმლის ხელმისაწვდომობაში ხელშეწყობა;

 4. საცხოვრებელი პირობების გაუმჯობესება;

 5. შშმ პირთა მედიკამენტებით უზრუნველყოფა;

6. სამედიცინო მომსახურების დაფინანსების ოდენობისა და სიხშირის გაზრდა;

7. დახმარებას/ასისტირებას ბავშვზე ყოველდღიურ ზრუნვაში

 **სამიზნე ჯგუფი: ღარიბი ბავშვიანი ოჯახი**

პრიორიტეტული მიმართულებები:

1. ფინანსური დახმარება;

 2. კვება და ჰიგიენური მოვლის საშუალებები;

 3. სასკოლო ნივთებისა და სეზონური ტანსაცმლის ხელმისაწვდომობაში ხელშეწყობა;

 4. საცხოვრებელი პირობების გაუმჯობესება;

5. გამოკვლევების დაფინანსების ოდენობისა და სიხშირის გაზრდა

6. ტრანსპორტირების ხელშეწყობა;

**სამიზნე ჯგუფი: ტერიტორიული მოწყვეტილობის გამო განათლების და ჯანდაცვის სერვისებზე შეზღუდული წვდომის მქონე ბავშვი**

პრიორიტეტული მიმართულებები:

1. ფინანსური დახმარება;

2. ტრანსპორტირების ხელშეწყობა;

3. სასკოლო ნივთებისა და სეზონური ტანსაცმლის ხელმისაწვდომობაში ხელშეწყობა;

4. საცხოვრებელი პირობების გაუმჯობესება;

5. კვება და ჰიგიენური მოვლის საშუალებები;

**საჭიროებათა კვლევის საჯარო განხილვის მიმოხილვა და შედეგები**

საჭიროებათა კვლევის შედეგების საჯარო განხილვა განხორციელდა ორ ეტაპად:

• პირველ ეტაპზე დაინტერესებულ მხარეებთან ერთად (სამიზნე ჯგუფები, სამოქალაქო საზოგადოების, სოციალურ სფეროში მოღვაწე საჯარო და არასამთავრობო სექტორის წარმომადგენლები) მოხდა ანგარიშის პროექტის განხილვა. მათ დეტალურად მოისმინეს საჭიროებათა კვლევის ჩატარებასთან დაკავშირებით სამუშაო ჯგუფის მიერ გაწეული მუშაობისა და მიღებული შედეგების შესახებ ინფორმაცია. დაინტერესებული მხარეების მიერ საჭიროებათა კვლევის ანგარიშის პროექტი დადებითად იქნა შეფასებული.

 • საჯარო განხილვის მეორე ეტაპზე ანგარიშის პროექტი და დაინტერესებულ მხარეებთან განხილვის შედეგები წარედგინა მუნიციპალიტეტის მერის მრჩეველთა საბჭოს წარმომადგენლებს. ისინი გაეცნენ კვლევის მიგნებებს და პრიორიტეტულ მიმართულებებს და იმსჯელეს თითოეული მათგანის ირგვლივ. მათ მიერ საჭიროებათა კვლევის ანგარიში დადებითად შეფასდა.

**დანართები**

• კითხვარის ნიმუშები (დანართი 1);

• კვლევაში რესპონდენტების სახით მონაწილე საჯარო და არასამთავრობო სექტორის წარმომადგენლები (დანართი 2);

• შედეგების შემაჯამებელი ცხრილი (დანართი 3);

**ბიბლიოგრაფია**

1. საქართველოს კონსტიტუცია [www.matsne.gov.ge/ka/document/view/30346?publication=36&scroll=0](http://www.matsne.gov.ge/ka/document/view/30346?publication=36&scroll=0)

2. შეზღუდული შესაძლებლობის მქონე პირთა უფლებების კონვენცია <https://www.moh.gov.ge/uploads/files/2019/Failebi/28.06.2019-4.pdf>

3. კონვენცია ბავშვის უფლებების შესახებ <https://matsne.gov.ge/ka/document/view/1399901?publication=0>

4. ადგილობრივი თვითმმართველობის კოდექსი [www.matsne.gov.ge/ka/document/view/2244429?publication=60&scroll=0](http://www.matsne.gov.ge/ka/document/view/2244429?publication=60&scroll=0)

5. ბავშვის უფლებათა კოდექსი www.matsne.gov.ge/ka/document/view/4613854?publication=2&scroll=0

6. შეზღუდული შესაძლებლობების მქონე პირთა უფლებების შესახებ https://matsne.gov.ge/ka/document/view/4923984?publication=1

7. კანონი სოციალური დახმარების შესახებ [www.matsne.gov.ge/ka/document/view/23098?publication=15&scroll=0](http://www.matsne.gov.ge/ka/document/view/23098?publication=15&scroll=0)

8. კანონი სოციალური მუშაობის შესახებ [www.matsne.gov.ge/ka/document/view/4231958?publication=6&scroll=400](http://www.matsne.gov.ge/ka/document/view/4231958?publication=6&scroll=400)

9. კანონი დისკრიმინაციის ყველა ფორმის აღმოფხვრის შესახებ <https://matsne.gov.ge/ka/document/view/2339687?publication=3>

10. კანონი ადრეული და სკოლამდელი აღზრდისა და განათლების შესახებ https://matsne.gov.ge/ka/document/view/3310237?publication=11&fbclid=IwAR234Ei1Au1nmJ SF04gC6RyhLFyY7FNVon5EEWVWFkMefcCKgd\_5xduu1n0

11. ქალთა მიმართ ძალადობის ან/და ოჯახში ძალადობის აღკვეთის, ძალადობის მსხვერპლთა დაცვისა და დახმარების შესახებ <https://matsne.gov.ge/ka/document/view/26422?publication=21>

12. ბავშვთა ადრეული ინტერვენციის მომსახურების მინიმალური სტანდარტი <https://www.moh.gov.ge/ka/661/bavSvTa-adreuli-intervenciis-momsaxurebis-minimaluri-standarti>

13. საქართველოს მთავრობის დადგენილება „ბავშვთა დაცვის მიმართვიანობის (რეფერირების) პროცედურების დამტკიცების შესახებ“ <http://ssa.gov.ge/files/01_GEO/Bavshvta-zrunva/07.02.2019.pdf>

14. საქართველოს მთავრობის დადგენილება სოციალური რეაბილიტაციისა და ბავშვზე ზრუნვის 2022 წლის სახელმწიფო პროგრამის დამტკიცების შესახებ https://matsne.gov.ge/ka/document/view/5343874?publication=0

 (დანართი 1)

**კითხვარის ნიმუში**

ანკეტა #

 ინტერვიუს ჩატარების თარიღი:

ინტერვიუს დაწყების დრო:

ინტერვიუს დასრულების დრო:

**მოკლე ინსტრუქცია ინტერვიუერისთვის**

მოცემული კითხვარის მიზანია მუნიციპალიტეტში მცხოვრებთა პრობლემების, მათი გამომწვევი მიზეზების, საჭიროებებისა და მოლოდინების გამოვლენა, რის შემდეგაც შესაძლებელი გახდება მოსახლეობის საჭიროებებზე უკეთ მორგებული სოციალური პროგრამების შემუშავება.

გთხოვთ, წარმართოთ პროცესი ბავშვის საუკეთესო ინტერესების შესაბამისად, ბავშვისადმი კეთილგანწყობილ, კომფორტულ და მშვიდ გარემოში.

რეკომენდებულია, კითხვარი შეივსოს ბავშვისთვის ოჯახურ ან მასთან მიახლოებულ გარემოში, მშობლის/მეურვის თანდასწრებით.

*გამოკითხვის საფეხურები:*

* პირველ რიგში, გთხოვთ, გააცნოთ რესპონდენტს კითხვარის ჩატარების მიზანი, მისი შედეგი/დადებითი გავლენა, როგორც ცალკეულ ინდივიდზე ასევე მთელ მუნიციპალიტეტზე.
* რესპონდენტს უნდა მიეწოდოს ინფორმაცია, იმის შესახებ, რომ გამოკითხვა წარიმართება „პერსონალურ მონაცემთა დაცვის შესახებ“ კანონის შესაბამისად, მონაცემები დამუშავდება მხოლოდ მისი თანხმობის შემდეგ, ბავშვისთვის საჭირო მომსახურების დაგეგმვის მიზნით.
* რესპონდენტს უნდა მიეწოდოს ინფორმაცია, რომ აღნიშნული პროცესი წარიმართება კონფიდენციალურობის სრული დაცვით, გამოკითხვის დროს მიღებული ინფორმაცია მიეწოდებათ მხოლოდ იმ პირებს, ვინც ჩართულია ბავშებისთვის სპეციალური პროგრამის შემუშავებაში, ან იმ პირებს რომლებსაც ესაჭიროებათ ამ ინფორმაციის გათვალისწინება ამ ბავშვებთან მუშაობის დროს,

გამოკითხვის მიზნებისთვის, რესპონდენტია ბავშვი და მისი დედა/მამა, კანონიერი წარმომადგენელი, რომელიც უშალოდ ზრუნავს ბავშვზე და ყველაზე კარგად იცის ბავშვის საჭიროებები.

**გთხოვთ, გაითვალისწინეთ, ბავშვის საჭიროებების უკეთ დასადგენად შემუშავებულია კითხვები, როგორც ბავშვის კანონიერი წარმომადგენლისთვის ასევე, თავად ბავშვისთვის.**

**ბავშვისთვის განკუთვნილი კითხვები ხაზგასმულია და აწერია : „კითხვას პასუხობს ბავშვი.“**

კითხვარი დაყოფილია ექვს ნაწილად:

1. *პირველ და მეორე ნაწილს ავსებს ყველა სამიზნე ჯგუფის წარმომადგენელი;*
2. *მესამე ნაწილი ივსება იმ შემთხვევაში, თუ ოჯახს* ***არ აქვს მინიჭებული*** *სოციალურად დაუცველის სტატუსი;*
3. *მეოთხე ნაწილს ავსებს ყველა სამიზნე ჯგუფის წარმომადგენელი;*
4. *მე-5 ნაწილი დაყოფილია სამიზნე ჯგუფებად, თითოეული რესპონდენტი ავსებს მხოლოდ იმ ნაწილს, რომელ სამიზნე ჯგუფსაც წარმოადგენს;*
5. *მეექვსე ნაწილი მოიცავს ღია კითხვებს და ივსება ყველა სამიზნე ჯგუფის წარმომადგენლის მიერ.*

ვადასტურებ, რომ გავეცანი ინსტრუქციას, და ვმოქმედებ მის შესაბამისად

ინტერვიუერის ხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

თანახმა ვარ მე/ჩემმა შვილმა/ჩემი მეურვეობის ქვეშ მყოფმა მივიღო/მიიღოს მონაწილეობა გამოკითხვაში და ჩემი/მისი მოწოდებული ინფორმაცია გამოყენებული იყოს მუნიციპალიტეტის მიერ საჭიროების კვლევის მიზნებისთვის.

მშობლის/ბავშვის კანონიერი წარმომადგენლის ხელმოწერა \_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |
| --- |
|   |
| ბავშვის სახელი/გვარი |  |
| ბავშვის ასაკი |  |
| ბავშვის სქესი |  |
| ბავშვის კანონიერი წარმომადგენლის სახელი/გვარი  |  |
| ბავშვის კანონიერი წარმომადგენლის სქესი |  |
| ინტერვიურერის სახელი/გვარი |  |
| ინტერვიუერის სამუშაო ადგილი |  |
| ინტერვიუერის პოზიცია |  |

**ნაწილი 1. ზოგადი ინფორმაცია**

*გვაძლევს ზოგად, ფაქტობრივ ინფორმაციას ოჯახის/რესპონდენტის შესახებ. საწყის ეტაპზევე გამოკვეთს თუ რომელ სამიზნე ჯგუფს/ჯგუფებს მიეკუთვნება რესპონდენტი, ივსება ყველა სამიზნე ჯგუფის წარმომადგენლის მიერ.*

1.1. ოჯახური მდგომარეობა მიუთითეთ მხოლოდ ერთი პასუხი

* დაოჯახებული
* დაუოჯახებელი
* განქორწინებული
* ქვრივი

1.2. აქვს თუ არა ბავშვის კანონიერ წარმომადგენელს მინიჭებული ქვემოთ მითითებული რომელიმე სტატუსი? შეგიძლიათ მიუთითოთ რამდენიმე პასუხი

* სოციალურად დაუცველი
* სახელმწიფო მზრუნველობის ქვეშ მყოფი
* შეზღუდული შესაძლებლობის მქონე პირი შეზღუდული შესაძლებლობის მქონე პირი
* მაღალმთიან დასახლებაში მცხოვრები პირი
* იძულებით გადაადგილებული პირი (დევნილი)
* არა
* სხვა (გთხოვთ მიუთითეთ)

1.2.1. თუკი ბავშვის კანონიერ წარმომადგენელს აქვს შეზღუდული შესაძლებლობის მქონე პირის სტატუსი, მიუთითეთ შეზღუდული შესაძლებლობის ხარისხი (ჯგუფი):მიუთითეთ მხოლოდ ერთი პასუხი

* მკვეთრად გამოხატული (I ჯგუფი)
* მნიშვნელოვნად გამოხატული (II ჯგუფი)
* ზომიერად გამოხატული (III ჯგუფი)

1.2.2. მიუთითეთ ბავშვის სტატუსი მდგომარეობა: მიუთითეთ მხოლოდ ერთი პასუხი

* შეზღუდული შესაძლებლობის მქონე ბავშვი
* სპეციალური საგანმანათებლო საჭიროების მქონე ბავშვი
* არცერთი ზემოჩამოთვლილი

1.2.2.1.სოციალურად დაუცველის სტატუსის შემთხვევაში, მიუთითეთ მინიჭებულ ქულათა ოდენობა:

1.3.ტერიტორიული ერთეული

1.4. დასახლება

1.5.მანძილი თქვენი სახლიდან სკოლამდე (ზოგადსაგანმანათლებლო დაწესებულებამდე)? მიუთითეთ მხოლოდ ერთი პასუხი

* 1 კმ ან ნაკლები
* 1 - 3 კმ
* 3-5 კმ
* 5 კმ ან მეტი

1.5.1. მანძილი თქვენი სახლიდან სკოლამდელი აღზრდის დაწესებულებამდე? მიუთითეთ მხოლოდ ერთი პასუხი

* 1 კმ ან ნაკლები
* 1-3 კმ
* 3-5 კმ
* 5 კმ ან მეტი

1.5.2. მანძილი თქვენი სახლიდან პირველადი ჯანდაცვის ობიექტამდე? მიუთითეთ მხოლოდ ერთი პასუხი

* 1 კმ ან ნაკლები
* 1-3 კმ
* 3-5 კმ
* 5კმ ან მეტი

1.5.3. მანძილი თქვენი სახლიდან პროფესიული განათლების დაწესებულებამდე: მიუთითეთ მხოლოდ ერთი პასუხი

* 1 კმ ან ნაკლები
* 1-3 კმ
* 3-5 კმ
* 5კმ ან მეტი

**ნაწილი 2. ოჯახური და საცხოვრებელი პირობების შეფასება**

*აღნიშნული ნაწილი საშუალებას გვაძლევს დავადგინოთ რესპონდენტის ოჯახური და საცხოვრებელი პიროებები და მისი საჭიროებები, სპეციალურად შემუშავებულ დახურულ კითხვებზე დაყრდნობით, ივსება ყველა სამიზნე ჯგუფის წარმომადგენლის მიერ.*

2.1. რამდენი ადამიანისგან შედგება თქვენი ოჯახი? მიუთითეთ მხოლოდ ერთი პასუხი

* 2
* 3
* 4
* 5
* სხვა (გთხოვთ მიუთითეთ)

2.1.1. მათ შორის რამდენი და რა ასაკის ბავშვია თქვენს ოჯახში? თითოეული უჯრის გასწვრივ მიუთითეთ შესაბამისი რიცხვი

|  |  |
| --- | --- |
| * 0-2 წლამდე
 |  |
| * 2-6 წლამდე
 |  |
| * 6-18 წლამდე
 |  |

2.1.2. რამდენი შშმ პირია ოჯახში? მიუთითეთ მხოლოდ ერთი პასუხი

* არცერთი
* ერთი
* ორი
* სამი
* სხვა (გთხოვთ, მიუთითეთ)

2.1.3. ასაკით პენსიონერთა რაოდენობა ოჯახში: მიუთითეთ მხოლოდ ერთი პასუხი

* არცერთი
* ერთი
* ორი
* სხვა (გთხოვთ მიუთითეთ)

2.1.4. შშმ ბავშვის/პირის სტატუსით სოციალური პაკეტის მიმღებთა რაოდენობა ოჯახში: მიუთითეთ მხოლოდ ერთი პასუხი

* არცერთი
* ერთი
* ორი
* სხვა (გთხოვთ, მიუთითეთ)

2.2.ოჯახის ყველა წევრი ცხოვრობს თუ არა ერთად? მიუთითეთ მხოლოდ ერთი პასუხი

* დიახ
* არა

2.2.1.თუ წინა კითხვის პასუხი უარყოფითია, მაშინ ოჯახის რამდენი წევრია ოჯახიდან დროებით წასული/განცალკევებული? მიუთითეთ მხოლოდ ერთი პასუხი

* ერთი
* ორი
* სამი
* სხვა (გთხოვთ მიუთითეთ)

2.2.2.ოჯახიდან დროებით წასული/განცალკევებული წევრის/წევრთა ასაკი? შეგიძლიათ მიუთითოთ რამდენიმე პასუხი

* 18 წლამდე
* 18-60 წელი
* 60 წელს ზემოთ

2.2.3. მიუთითეთ ოჯახიდან წასვლის/განცალკევების მიზეზი: შეგიძლიათ მიუთითოთ რამდენიმე პასუხი

* სოციალური პრობლემები
* სამედიცინო საჭიროება
* განათლების მიღება
* შრომითი მიგრაცია
* ბავშვზე ზრუნვის საჭიროება, რომელიც ვერ უზრუნველყო ოჯახმა
* ზრდასრულ წევრზე ზრუნვის საჭიროება, რომელიც ვერ უზრუნველყო ოჯახმა
* სხვა (გთხოვთ მიუთითეთ)

2.2.4.თუ ოჯახიდან წასული/განცალკევებული არის მშობელი/მშობლები, ვინ ზრუნავს ბავშვზე ყოველდღიურად? შეგიძლიათ მიუთითოთ რამდენიმე პასუხი

* მეორე მშობელი
* ბებია/ბაბუა
* ახლო ნათესავი
* შორეული ნათესავი
* მეზობელი
* ზრდასრული და ან ძმა

2.2.5. თუ მზრუნველი არ არის მშობელი, აქვს თუ არა მზრუნველს ოფიციალური მეურვის სტატუსი? მიუთითეთ მხოლოდ ერთი პასუხი

* დიახ
* არა

2.3.გთხოვთ, მიუთითეთ საცხოვრებლად გამოყენებული ფართის სავარაუდო ოდენობა: მიუთითეთ მხოლოდ ერთი პასუხი

* 16 კვ.მ-ზე ნაკლები
* 16-40 კვ.მ
* 40-80 კვ.მ
* 80-120 კვ.მ
* 120 კვ.მ-ზე მეტი

2.4.რას იყენებთ გათბობის საშუალებად? შეგიძლიათ მიუთითოთ რამდენიმე პასუხი

* ბუნებრივი აირი
* შეშა
* ელ. ენერგია
* ვერ ვიყენებთ ვერცერთ ზემოჩამოთვლილს

2.5.არის თუ არა სასმელი წყალი მიყვანილი საცხოვრებელ ფართში/საკარმიდამო ნაკვეთში? მიუთითეთ მხოლოდ ერთი პასუხი

* დიახ
* არა

2.6. სად არის მოწყობილი სველი წერტილი (აბაზანა/საპირფარეშო) ? მიუთითეთ მხოლოდ ერთი პასუხი

* საცხოვრებელ ფართში
* ეზოში
* არ არის

2.2.7.რამდენია ელექტოენერგიის საშუალო თვიური ხარჯი ოჯახისთვის? მიუთითეთ მხოლოდ ერთი პასუხი

* 100 კვტ-ზე მეტი
* 100 კვტ ან ნაკლები

2.2.7.1. იღებთ თუ არა ფულად დახმარებას (სუბსიდიას) კომუნალურ ხარჯებზე? მიუთითეთ მხოლოდ ერთი პასუხი

* დიახ
* არა

2.2.8. ხელმისაწვდომია თუ არა თქვენს ოჯახში ინტერნეტი? მიუთითეთ მხოლოდ ერთი პასუხი

* დიახ
* არა

2.2.8.1. გაქვთ თუ არა ოჯახში მობილური ტელეფონი? მიუთითეთ მხოლოდ ერთი პასუხი

* დიახ
* არა

**ნაწილი 3. ოჯახის შემოსავლები**

*\*ივსება იმ შემთხვევაში, თუ ოჯახს არ აქვს მინიჭებული სოციალურად დაუცველის სტატუსი. იძლევა ოჯახის ეკონომიკური მდგომარეობის შეფასების საშუალებას; გვაძლევს ინფორმაციას, ბავშვის საჭიროებებზე, რომლის ოჯახიც არ არის სოციალურად დაუცველის სტატუსის მქონე, მაგრამ მათი შემოსავლით ვერ კმაყოფილდება ბავშვის ელემენტარული საჭიროებები.*

3.1 რამდენია ოჯახის საშუალო ყოველთვიური შემოსავალი? მიუთითეთ მხოლოდ ერთი პასუხი

* 230 ლარზე ნაკლები
* 230-500 ლარამდე
* 500-1000 ლარი
* 1000 ლარი ან მეტი

3.1.1.იღებთ თუ არა ფულად გზავნილებს ოჯახის ემიგრანტი წევრისგან/ებისგან? მიუთითეთ მხოლოდ ერთი პასუხი

* დიახ
* არა

3.2.ფლობს თუ არა თქვენი ოჯახი სასოფლო-სამეურნეო მიწის ნაკვეთს? მიუთითეთ მხოლოდ ერთი პასუხი

* დიახ
* არა

3.2.1.თუ წინა კითხვის პასუხი დადებითია, რამდენია თქვენს მფლობელობაში არსებული სასოფლო-სამუერნეო მიწის ნაკვეთის ფართობი? მიუთითეთ მხოლოდ ერთი პასუხი

* 1.2 ჰა ან ნაკლები
* 1.2-5 ჰა
* 5 ჰა-ზე მეტი

3.2.2.ეწევით თუ არა მეურნეობას (მიწის დამუშავება, ფრინველისა და პირუტყვის ყოლა, მრავალწლიანი ნარგავები) ? მიუთითეთ მხოლოდ ერთი პასუხი

* დიახ
* არა

3.2.3.თუკი ეწევით მეურნეობას, მაშინ თქვენი შეფასებით, დაახლეობით რა ღირებულების პროდუქტს იღებთ წელიწადში? მიუთითეთ მხოლოდ ერთი პასუხი

* 1000 ლარზე ნაკლები
* 1000-2000 ლარი
* 2000-5000 ლარი
* 5000-7500 ლარი
* 7500 ლარი ან მეტი

3.2.4.ძირითადად როგორ ხარჯავთ თქვენს საოჯახო მეურნეობაში შექმნილ პროდუქტს? თქვენი შეფასებით რამდენად აკმაყოფილებს თქვენს საოჯახო მეორნეობაში შექმნილი პროდუქტი თქვენი ოჯახის საჭიროებებს? მიუთითეთ მხოლოდ ერთი პასუხი

* სრულად აკმაყოფილებს ოჯახის საჭიროებებს და დარჩენილ პროდუქტს ვყიდით
* სრულად აკმაყოფილებს ოჯახის საჭიროებებს
* ნაწილობრივ აკმაყოფილებს ოჯახის საჭიროებებს
* ვერ აკმაყოფილებს ოჯახის საჭიროებებს

3.3.ოჯახის შემოსავლის რა ნაწილს ხარჯავთ ბავშვების კვებაზე? მიუთითეთ მხოლოდ ერთი პასუხი

* მთელ შემოსავალს
* დიდ ნაწილს
* ნახევარს
* ნახევარზე ნაკლებს

3.3.1.ახერხებთ თუ არა ბავშვის სრულფასოვნად კვებას? (მ.შ. რძის პროდუქტები, ხორცპროდუქტები, ხილბოსტნეული, ბურღულეული და ა.შ.) მიუთითეთ მხოლოდ ერთი პასუხი

* დიახ
* ნაწილობრივ
* არა

3.3.2.ახერხებთ თუ არა უზრუნველყოთ ბავშვი საუზმით სკოლაში წასვლის წინ ? მიუთითეთ მხოლოდ ერთი პასუხი

* დიახ
* არა

3.3.3.ახერხებს თუ არა ბავშვი სკოლაში კვებას? მიუთითეთ მხოლოდ ერთი პასუხი

* დიახ, სკოლის კაფეტერიაში
* დიახ,საკვები თან მიაქვს
* არა,ვერ ახერხებს შეძენას
* არ საჭიროებს სკოლაში კვებას

3.4.რამდენად ახერხებთ ბავშვისთვის შესაბამისი ჰიგიენური საშუალებების შეძენას? მიუთითეთ მხოლოდ ერთი პასუხი

* ყოველთვის ვახერხებ
* ხშირად ვახერხებ
* იშვიათად ვახერხებ
* ვერ ვახერხებ

3.4.1. თუ ოჯახში არის მოზარდი გოგონა, რამდენად ახერხებთ მისთვის შესაბამისი ჰიგიენური საშუალებების შეძენას? მიუთითეთ მხოლოდ ერთი პასუხი

* ყოველთვის ვახერხებ
* ხშირად ვახერხებ
* იშვიათად ვახერხებ
* ვერ ვახერხებ

**ნაწილი 4. განათლება და წიგნიერება**

*აღნიშნული ნაწილი საშუალებას გვაძლევს დავადგინოთ თუ რამდენად რეალიზებულია ბავშვის განათლების უფლება, ივსება ყველა სამიზნე ჯგუფის წარმომადგენლის მიერ.*

4.1.დადის თუ არა ბავშვი საბავშვო ბაღში/სკოლაში? მიუთითეთ მხოლოდ ერთი პასუხი

* დიახ
* არა

4.1.1.თუ ბავშვი არ დადის ბაღში/სკოლაში, გთხოვთ, მიუთითეთ მიზეზი. შეგიძლიათ მიუთითოთ რამდენიმე პასუხი

* ბავშვის ჯანმრთელობა
* შშმ პირის ტრანსპორტირების სირთულე
* ოჯახის სოციალური მდგომარეობა
* დიდი დაშორება სახლიდან ბაღამდე/სკოლამდე
* ბავშვი არ არის შესაბამისი ასაკის
* სხვა (გთხოვთ მიუთითეთ)

4.1.2.თუ ბავშვი დადის სკოლაში, რამდენად უზრუნველყოფილია სკოლისთვის საჭირო ნივთებით? მიუთითეთ მხოლოდ ერთი პასუხი

* სრულად
* მეტწილად
* ნაწილობრივ
* არ არის უზრუნველყოფილი

4.1.3. .თუ ბავშვი დადის სკოლაში, რამდენად უზრუნველყოფილია სეზონური ტანსაცმლით? მიუთითეთ მხოლოდ ერთი პასუხი

* სრულად
* მეტწილად
* ნაწილობრივ
* არ არის უზრუნველყოფილი

4.1.4.თუ ბავშვი სპეციალური საგანმანათლებლო საჭიროების მქონეა, ხელმისაწვდომია თუ არა ინკლუზიური სწავლება მის სკოლაში? მიუთითეთ მხოლოდ ერთი პასუხი

* დიახ, სრულად
* ნაწილობრივ
* არ არის ხელმისაწვდომი
* არ ვიცი

**ნაწილი 5.1. შეზღუდული შესაძლებლობის მქონე ბავშვი (სტატუსის მქონე/სტატუსის არმქონე) და განვითარების სირთულის მქონე ბავშვი**

*აღნიშნულ ნაწილს ავსებს მხოლოდ შეზღუდული შესაძლებლობის მქონე ბავშვი (სტატუსის მქონე/სტატუსის არმქონე) და განვითარების სირთულის მქონე ბავშვი, მისი მშობელი/კანონიერი წარმომადგენელი. შერჩეული დახურული კითხვები საშუალებას გვაძლევს ზუსტად გამოვავლინოთ ბავშვის კონკრეტული საჭიროებები.*

5.1.არის თუ არა ბავშვი, რომელიმე სახელმწიფო ან მუნიციპალური პროგრამის ბენეფიციარი? მიუთითეთ მხოლოდ ერთი პასუხი

* დიახ
* არა

5.1.1.თუ წინა კითხვის პასუხი დადებითია, რა სერვისს იღებთ სახელმწიფოსგან/მუნიციპალიტეტისგან? შეგიძლიათ მიუთითოთ რამდენიმე პასუხი

* მედიკამენტების სრულად დაფინანსება ან თანადაფინანსება
* სამედიცინო მომსახურების სრულად დაფინანსება ან თანადაფინანსება
* დამხმარე საშუალებებით უზრუნველყოფა
* ფულადი დახმარება
* სხვა (გთხოვთ მიუთითეთ)

5.1.2.თუ ბავში სარგებლობს დამხმარე საშუალებით, მონიშნეთ შესაბამისი გრაფა: შეგიძლიათ მიუთითოთ რამდენიმე პასუხი

* ეტლი
* საპროთეზო-ორთოპედიული საშუალებები
* სმენის აპარატი
* კოხლეარული იმპლანტი
* ტექნიკური საშუალება (სმარტფონი)
* ყავარჯნები, ხელჯოხ-ყავარჯნები
* უსინათლოთა ხელჯოხები
* გადასაადგილებელი ჩარჩოები
* სათვალეები
* სხვა (გთხოვთ მიუთითეთ)

5.1.3. რომელი მომსახურებით სარგებლობა ესაჭიროება ბავშვს? შეგიძლიათ მიუთითოთ რამდენიმე პასუხი

* ადრეული განვითარება/ადრეული ჩარევა
* დღის ცენტრი
* ბინაზე მოვლა/შინმოვლა
* ქცევითი თერაპია
* პერსონალური ასისტენტის სერვისი
* რეაბილიტაცია/აბილიტაციის პროგრამა
* ფულადი დახმარება
* დამხმარე საშუალებები
* მედიკამენტები/სამედიცინო მომსახურების თანადაფინანსება
* სხვა (გთხოვთ მიუთითეთ)

5.1.4.ფულადი დახმარების შემთხვევაში რისთვის გამოიყენებთ მიღებულ დახმარებას? შეგიძლიათ მიუთითოთ რამდენიმე პასუხი

* საკვების შესაძენად
* ტანსაცმლის შესაძენად
* დამხმარე საშუალებების შესაძენად
* მკურნალობისთვის აქ დაკონკრეტებაც საინტერესო იქნება
* ბავშვის მომსახურებაში ჩასართავად, დააკონკრეტეთ საჭიროება:
* სასკოლო ნივთების შესაძენად
* სხვა:

**ნაწილი 5.2. მშობლის მზურნველობას მოკლებული ბავშვი**

*აღნიშნულ ნაწილს ავსებს მხოლოდ მზურნველობამოკლებული ბავშვი, მისი მშობელი/კანონიერი წარმომადგენელი. შერჩეული დახურული კითხვები საშუალებას გვაძლევს ზუსტად გამოვავლინოთ ბავშვის კონკრეტული საჭიროებები.*

5.2.1. არის თუ არა მზრუნველობამოკლებული ბავშვი რომელიმე სახელმწიფო ან მუნიციპალური პროგრამით მოსარგებლე? მიუთითეთ მხოლოდ ერთი პასუხი

* დიახ
* არა

5.2.2. თუ წინა კითხვის პასუხი დადებითია, მაშინ რომელი პროგრამით/ქვეპროგრამით სარგებლობთ?

5.2.2.1. მონიშნეთ თქვენი კონკრეტული საჭიროებანი: შეგიძლიათ მიუთითოთ რამდენიმე პასუხი

* საკვებით უზრუნველყოფა
* სეზონური ტანსაცმლით უზრუნველყოფა
* ჰიგიენის საშუალებებით უზრუნველყოფა
* სწავლის პროცესში დახმარება
* სხვა (გთხოვთ მიუთითეთ)

5.2.2.2. მონიშნეთ უწყება, საიდანაც დაგიკავშირდნენ ბოლო 2 წლის განმავლობაში თქვენი მდგომარეობის დასადგენად/შესასწავლად: შეგიძლიათ მიუთითოთ რამდენიმე პასუხი

* სოციალური მუშაკი სახელმწიფო უწყებიდან
* სოციალური მუშაკი მუნიციპალიტეტიდან
* მუნიციპალიტეტის სხვა წარმომადგენელი
* არავინ დამკავშირებია
* სხვა (გთხოვთ, მიუთითეთ)

5.2.2.3. თქვენი აზრით, რა არის დახმარების თანხის ის მინიმალური ოდენობა, რაც მოგცემთ საშუალებას დაიკმაყოფილოთ საჭიროებები?

5.2.2.4. თვენი აზრით, რა სახის კონკრეტული არაფინანსური დახმარება ან მომსახურება უნდა შემოგთავაზოთ მუნიციპალიტეტმა თქვენი მდგომარეობის გასაუმჯობესებლად. (მაქსიმუმ 30 სიტყვა)

**ნაწილი 5.3. სახელმწიფო ზრუნვიდან რეინტეგრირებული ბავშვი**

*აღნიშნულ ნაწილს ავსებს მხოლოდ სახელმწიფო ზრუნვიდან რეინტეგრირებული ბავშვი, მისი მშობელი/კანონიერი წარმომადგენელი. შერჩეული დახურული კითხვები საშუალებას გვაძლევს ზუსტად გამოვავლინოთ ბავშვის კონკრეტული საჭიროებები.*

5.3.1. რა პერიოდის წინ მოხდა ბავშვის დაბრუნება ოჯახში?

5.3.1.1. ვისი მზრუნველობის ქვეშაა ბავშვი? მიუთითეთ მხოლოდ ერთი პასუხი

* მშობელი
* ბებია/ბაბუა
* ახლო ნათესავი

5.3.1.2.რა სახის დახმარება გჭირდებათ, იმისათვის, რომ ბავშვი კვლავ არ მოხდეს სახელმწიფო ზრუნვაში, მინდობით აღზრდაში ან მცირე საოჯახო სახლში?

5.3.1.3.თუ ბავშვის სახელმწიფო ზრუნვაში გადაყვანის მიზეზი იყო სოციალური მდგომარეობა, რა სახის დახმარება გჭირდებათ აღნიშნული მდგომარეობის გასაუმჯობესებლად?

5.3.2. რა არის საჭირო ბავშვის ბიოლოგიურ ოჯახში დარჩენისთვის? შეგიძლიათ მიუთითოთ რამდენიმე პასუხი

* შესაბამისი შემოსავალი
* უკეთესი საბინაო პირობები
* ჰარმონიული ურთიერთობა ოჯახში
* ინკლუზიური განათლების მისაწვდომობა
* სხვა (გთხოვთ მიუთითეთ)

5.3.2.1. თუ წინა კითხვის პასუხია "საბინაო პირობები", მაშინ კონკრეტულად რას გულისხმობთ საბინაო პირობების გაუმჯობესებაში? შეგიძლიათ მიუთითოთ რამდენიმე პასუხი

* სახლის გამაგრებას
* სახლის გადახურვას
* სველი წერტილის მოწყობას
* ბავშვისთვის საკუთარი ოთახის მოწყობას
* სახლის გასათბობი საშუალების შეძენას

5.3.2.2 რა გესახებათ ოჯახის შემოსავლის გაზრდის საშუალებად ? შეგიძლიათ მიუთითოთ რამდენიმე პასუხი

* სოციალური დახმარების მიღება
* დანიშნული სოციალური დახმარების ოდენობის გაზრდა
* ოჯახის შრომისუნარიანი წევრების დასაქმება ადექვატური ანაზღაურებით
* საკუთარი მეურნეობის განვითარება

5.3.2.3. რა სახის სასურსათო დახმარებაა თქვენთვის უფრო მისაღები? შეგიძლიათ მიუთითოთ რამდენიმე პასუხი

* დარეგისტრირება უფასო სასადილოში
* ბავშვისთვის აუცილებელი საკვები პროდუქტების სახლში მიღება
* სასურსათო ვაუჩერის მიღება
* სხვა (გთხოვთ მიუთითეთ)

5.3.3. გთხოვთ, მოკლედ მიუთითოთ რა იყო ბავშვის სახელმწიფო ზრუნვაში გადაყვანის მიზეზი? (მაქსიმუმ 50 სიტყვა)

5.3.3.1. რა პირობებმა განაპირობა ამ მიზეზების წარმოშობა/ რატომ შეგექმნათ ეს სირთულეები? (მაქსიმუმ 30 სიტყვა)

5.3.3.2. დღეის მდგომარეობით რამდენად აღმოფხვრილია თქვენ მიერ ზემოჩამოთვლილი მიზეზები? (მაქსიმუმ 30 სიტყვა)

**ნაწილი 5.4. ღარიბი ბავშვიანი ოჯახი**

*აღნიშნულ ნაწილს ავსებს მხოლოდ ბავშვი ღარიბი ოჯახიდან, მისი მშობელი/კანონიერი წარმომადგენელი. შერჩეული დახურული კითხვები საშუალებას გვაძლევს ზუსტად გამოვავლინოთ ბავშვის კონკრეტული საჭიროებები.*

5.4.1. ქვემოთ ჩამოთვლილთაგან, რომელი ასახავს თქვენი ოჯახის მდგომარეობას? შეგიძლიათ მიუთითოთ რამდენიმე პასუხი

* სოციალურად დაუცველის სტატუსის მქონე
* სტატუსის არმქონე, მაგრამ სიღარიბეში მცხოვრები
* ღარიბი ოჯახი ერთი ან ორივე შშმ მშობლით
* მრავალშვილიანი ღარიბი ოჯახი
* სხვა (გთხოვთ მიუთითეთ)

5.4.1.1 რა საჭიროების წინაშე არის ბავშვი/ბავშვები თქვენს ოჯახში? შეგიძლიათ მიუთითოთ რამდენიმე პასუხი

* სრულყოფილი კვების საჭიროება
* პირადი ჰიგიენის ნივთების საჭიროება
* სასწავლო ნივთების საჭიროება
* ტანსაცმლისა და ფეხსაცმლის საჭიროება
* სათამაშოსა და შემეცნებითი მასალის საჭიროება
* სხვა (გთხოვთ მიუთითეთ)

5.4.1.2. მოკლედ მიუთითეთ რის არქონას განიცდის ბავშვი ყველაზე მწვავედ? (კითხვას პასუხობს ბავშვი)

5.4.1.3. მოკლედ მიუთითეთ აღიქვამენ თუ არა ბავშვები საკუთარი ოჯახის სიღარიბეს და რის არქონას განიცდიან ყველაზე მწვავედ? (ივსება მშობლის/მეურვის მიერ)

5.4.2. არის თუ არა ოჯახში შშმ მშობელი/ები? მიუთითეთ მხოლოდ ერთი პასუხი

* ერთი მშობელი
* ორივე მშობელი
* არ არის

5.4.2.1 ბავშვის კანონიერ წარმომადგენელს შეზღული შესაძლებლობის მქონე პირის სტატუსის არქონის მიუხედავად ხომ არ აქვს სირთულეები შემდეგ სფეროებში? შეგიძლიათ მიუთითოთ რამდენიმე პასუხი

* გადაადგილება
* სმენა
* მხედველობა
* მეხსიერება/ყურადღების კონცენტრირება
* სხვა (გთხოვთ, მიუთითეთ)

5.4.2.2 რა სახის მხარდაჭერას საჭიროებს მშობელი? შეგიძლიათ მიუთითოთ რამდენიმე პასუხი

* დახმარება/ასისტირება ყოველდღიური საქმეების გასაკეთებლად
* დახმარება/ასისტირება ბავშვზე ზრუნვისთვის
* მოვლა
* სხვა (გთხოვთ, მიუთითეთ)

5.4.2.3. რას თვლის ბავშვი მისი ოჯახის უმთავრეს საჭიროებად? (კითხვას პასუხობს ბავშვი)

5.4.2.4. ორივე შშმ მშობლის პირობებში ვინ არის ოჯახის მარჩენელი? მიუთითეთ მხოლოდ ერთი პასუხი

* ბებია/ბაბუა
* ნათესავები
* უფროსი ბავშვი/ები
* ბავშვი/ები
* სხვა (გთხოვთ მიუთითეთ)

5.4.2.5. რას თვლის შშმ მშობელი მისი ოჯახის მთავარ საჭიროებად?

**ნაწილი 6. ადვოკატირების და უფლებების დაცვის ხელმისაწვდომობა**

*კითხვარის ეს ნაწილი შედგება ღია კითხვებისგან და ადგენს რამდენად აქვს ბავშვს, მის მშობელს/კანონიერ წარმომადგენელს გათვიცნობიერებული საკუთარი უფლებები და მათი დაცვის მექანიზმები, ივსება ყველა სამიზნე ჯგუფის წარმომადგენლის მიერ.*

6.1. გთხოვთ გაგვიზიაროთ, რა ფორმით გირჩევნიათ კომუნიკაცია მუნიციპალიტეტთან? (მაქსიმუმ 30 სიტყვა)

6.2. მიგიმართავთ თუ არა მუნიციპალიტეტისთვის, რომელი განყოფილებისთვის და როგორია ამ ურთიერთობის თქვენეული შეფასება? (მაქსიმუმ 30 სიტყვა)

6.3.ხართ თუ არა მზად, მიაკითხოთ მუნიციპალიტეტს დახმარებისთვის და მონაწილეობა მიიღოთ სოციალური დახმარების და მომსახურების საკითხების განხილვაში. თუ პასუხი დადებითია, რა განაპირობებს თქვენს ამ მზაობას? (მაქსიმუმ 30 სიტყვა)

6.4.იცით თუ არა, რომელ მუნიციპალურ სამსახურს უნდა დაუკავშირდეთ კონკრეტული პრობლემის არსებობის შემთხვევაში?

6.5.გასწავლიან თუ არა სკოლაში ბავშვთა უფლებებს და თუ კი, რა საკითხი იყო თქვენთვის დასამახსოვრებელი. (კითხვას პასუხობს ბავშვი)

6.6.გაქვთ თუ არა რაიმე შეხება ბავშვის უფლებების დაცვის საკითხებზე მომუშავე სამოქალაქო საზოგადოების ორგანიზაციებთან?

6.7.არის თუ არა ოჯახში რაიმე სახის საინფორმაციო მასალა ბავშვთა უფლებების დაცვის საკითხებზე და თუ კი რა სახის?

 (დანართი 2)

**კვლევაში რესპონდენტების სახით მონაწილე საჯარო და არასამთავრობო სექტორის წარმომადგენლები**

1. სოციალური მომსახურების სააგენტოს დუშეთის რაიონული განყოფილება;

2. სსიპ „სახელმწიფო ზრუნვისა და ტრეფიკინგის მსხვერპლთა, დაზარალებულთა დახმარების სააგენტო“-ს მცხეთა-მთიანეთის რეგიონული ცენტრი;

3. ა(ა)იპ „დუშეთის მუნიციპალიტეტის სკოლამდელი აღზრდის ცენტრი“;

4. საქართველოს განათლებისა და მეცნიერების სამინისტროს ტერიტორიული ორგანოს დუშეთის საგანმანათლებლო რესურსცენტრი;

**5.** სსიპ ძალადობისაგან დაცვის ეროვნული ქსელის მცხეთა- მთიანეთის კომიტეტი;

6.ა(ა)იპ ქალთა ასოციაცია „ბაზალეთი“;

7. მოწყვლადი ჯგუფების წარმომადგენლები.;

8. დუშეთის მუნიციპალიტეტის მერიისა და საკრებულოს თანამშრომლები.